Tsjastoeranga - Wikipedia
Krisjna en Radha wat tsjastoeranga op 'n 8x8 Ashtāpada speel.
Tsjastoeranga (Sanskrit caturaṅga चतुरङ्ग) is 'n antieke (Guptatydperk) Indiese bordspel wat gesien word as die gemene voorganger van skaak, shogi, en makruk, en wat verwant is aan chiangtsi en janggi. Tsjastoeranga het in Gupta-Indië in ongeveer die 6de eeu ontwikkel. In die 7de eeu is dit as sjatrandj in Sassaniede Persië aangeneem wat weer in die laat Middeleeue in Europa tot Skaak ontwikkel het.
Die presiese reëls van tsjastoeranga is nie bekend nie. Skaakhistorici neem aan dat die spel reëls soortgelyk aan die van spel se opvolger sjatrandj gehad het. Daar is in besonder nie sekerheid oor die skuiwe van die Gaja (olifant), die voorganger van die Loper in moderne skaak, nie.
Twee belangrike aspekte van tsjastoeranga wat in skaak behoue gebly het, en wat nie algemeen was in ander spelle op daardie stadium nie, is dat stukke verskillende waardes gehad het en verskillend beweeg het en dat oorwinning afgehang het van die lot van 'n enkele stuk. Die stuk wat in skaak deur die koning verteenwoordig word het in tsjastoeranga as die Raja bekend gestaan.
Ontsluit van "https://af.wikipedia.org/w/index.php?title=Tsjastoeranga&oldid=1887607"
Die bladsy is laas op 16 Januarie 2019 om 12:22 bygewerk.